text: Nausikaa
  
  publiceret: 2020-12-14 17:23:37+01:00
  Nausikaa er i græsk mytologi datter af faiakerkongen Alkinoos. I Odysseen fortælles, at hun forelskede sig i Odysseus, da han blev skyllet i land på faiakernes ø. Han afviste hende venligt, men bestemt med den begrundelse, at han længtes hjem til Ithaka og sin hustru, Penelope. Ifølge senere græske sagn blev Nausikaa gift med Odysseus' søn, Telemachos.